
Referat de specialitate privind aprobarea documentației de atribuire pentru delegarea activității de colectare separată și transport separat al deșeurilor menajere și al deșeurilor similare provenind din activități comerciale din industrie și instituții, inclusiv fracții colectate separat, în cadrul Sistemului de Management Integrat al Deșeurilor din județul Iași, cu excepția municipiului Iași

Subsemnata Onofrei Ioana, angajată a Primăriei Comunei Lețcani pe postul de inspector în cadrul Compartimentului de Protecția Mediului, vă supun atenției următoarele:
1. Contractele de gestionare a deșeurilor aferente Proiectului „Sistem de Management Integrat al Deșeurilor din județul Iași” încheiate în numele și pe seama UAT Comuna Lețcani de către ADIS Iași s-au încheiat, în prezent aceste activități derulându-se de aceiași operatori pentru a asigura continuitatea;
2. Asociația Adis Iași a elaborat, drept urmare, un nou caiet de sarcini necesar licitației pentru serviciile de gestionare a deșeurilor în tot județul Iași (cu excepția Municipiului Iași, care deține serviciu propriu);
3. Conform legislației în vigoare, documentația aferentă se aprobă în ședințele de Consiliu Local ale UAT-urilor membre ale Adis Iași.
4. Având în vedere cele menționate, vă informez asupra faptului că este necesară supunerea spre aprobare a documentației aferente caietului de sarcini. Atașez la prezentul referat documentele aferente.
  
  Cu stimă,
            Onofrei Ioana
            Inspector Compartiment Protecția Mediului

